రూ.249కే బ్రాడ్‌బ్యాండ్‌ సేవలు..
- 300జీబీ వరకు డేటా ఉచితం
- బీఎస్‌ఎన్‌ఎల్‌ సరికొత్త ఆఫర్‌
నవతెలంగాణ,వాణిజ్యవిభాగం: ప్రయివేటు టెల్కోలకు దీటుగా ప్రభుత్వ రంగ సంస్థ బీఎస్‌ఎన్‌ఎల్‌ సరికొత్త ఆఫర్లతో వినియోగదారులను ఆకర్షిస్తోంది. రూ.249కే బ్రాడ్‌బాండ్‌లో బంఫర్‌ ఆఫర్‌ను ప్రకటించింది. ఇందులో భాగంగా నెలకు కేవలం రూ.249 చెల్లిస్తే చాలు 300 జీబీ వరకు ఉచితంగా డేటా అందిస్తోన్నట్టు ఆ కంపెనీ వెబ్‌సైట్‌లో వెల్లడించింది. ఈ ఆఫర్‌ వచ్చే ఆరు మాసాల పాటు అందుబాటులో ఉంటుందని తెలిపింది. ఆ తర్వాత 499 ప్లాన్‌కు మారుతుందని బీఎస్‌ఎన్‌ఎల్‌ వెల్లడించింది. ఈ బంఫర్‌ ఆఫర్‌ కొత్త ఖాతాదారులకు మాత్రమే వర్తిస్తుంది. ఇది రిలయన్స్‌ జియోకు సైతం గట్టిపోటీని ఇవ్వనుందని మార్కెట్‌ వర్గాలు పేర్కొంటున్నాయి. ఈ కొత్త ఆఫర్‌లో భాగంగా వినియోగదారులు ప్రతి రోజు 10జీబీ డేటా వరకు ఉపయోగించుకోవచ్చు. దీన్ని 2ఎంబీపీఎస్‌ వేగంతో అందిస్తుంది. 10జీబీ తర్వాత ఈ వేగం 1ఎంబీపీఎస్‌కు పడిపోతుంది. ఈ కొత్త ఆఫర్‌ జమ్మూ, కాశ్మీర్‌, అండమాన్‌ అండ్‌ నికోబర్‌ ప్రాంతాల్లో మినహా దేశంలోని అన్ని సర్కిళ్లలో అందుబాటులోకి వచ్చింది. ఇదే ప్లాన్‌లోనే రాత్రి 9 గంటల నుంచి ఉదయం 7 గంటల వరకు దేశ వ్యాప్తంగా ఏ నెట్‌వర్క్‌కు అయినా ఉచితంగా ఫోన్‌ కాల్స్‌ చేసుకోవచ్చు. కాగా ఆదివారం అన్ని సమయాల్లోనూ ఉచిత కాల్స్‌ చేసుకునే మరో సదుపాయం కల్పించింది. ఈ పథకంలో అదనంగా ఇతర ఏ చార్జీలు వసూలు చేయబోమని బీఎస్‌ఎన్‌ఎల్‌ స్పష్టం చేసింది. కాగా సెక్యూరిటీ డిపాజిట్‌ కింద ఒక్క నెల అడ్వాన్స్‌గా కేవలం రూ.249 చెల్లించి కనెక్షన్‌ పొందవచ్చని తెలిపింది.
మీ స్నేహితులకు రికమెండ్ చెయ్యండి